cyanic-selkie/wikianc huggingface dataset:
দুর্গাবাঈ দেশমুখ
দুর্গাবাঈ দেশমুখ, লেডি দেশমুখ (১৫ জুলাই ১৯০৯ – ৯ মে ১৯৮১) ছিলেন একজন ভারতীয় স্বাধীনতা সংগ্রামী, আইনজীবী, সামাজিক কর্মী এবং রাজনীতিজ্ঞ। তিনি ভারতের সংবিধান পরিষদ এবং ভারতের পরিকল্পনা কমিশনের সদস্য ছিলেন।
নারী মুক্তির জন্য জনকর্মী হিসাবে, তিনি ১৯৩৭ সালে অন্ধ্র মহিলা পরিষদের (অন্ধ্র নারী সম্মেলন) প্রতিষ্ঠা করেন। তিনি কেন্দ্রীয় সমাজ কল্যাণ বোর্ডের প্রতিষ্ঠাতা সভাপতিও ছিলেন। ১৯৫৩ সালে, তিনি, ভারতীয় রিজার্ভ ব্যাঙ্কের প্রথম ভারতীয় গভর্নর এবং ১৯৫০ থেকে ১৯৫৬ পর্যন্ত ভারতের কেন্দ্রীয় মন্ত্রিপরিষদের অর্থমন্ত্রী, সি.ডি. দেশমুখকে বিবাহ করেন।
কর্ম জীবন
প্রথম জীবন থেকেই, দুর্গাবাই ভারতীয় রাজনীতির সাথে যুক্ত ছিলেন। ১২ বছর বয়সে, তিনি ইংরেজি ভাষায় শিক্ষাদানের প্রযোগের বিরুদ্ধে প্রতিবাদ করতে স্কুল ছাড়েন। মেয়েদের জন্য হিন্দি শিক্ষা প্রচারের জন্য, তিনি রাজামুন্দ্রিতে বালিকা হিন্দি পাঠশালা শুরু করেছিলেন।
যখন, ১৯২৩ সালে ভারতীয় জাতীয় কংগ্রেস কাঁকিনাড়া শহরে তাদের সম্মেলন রাখে, তিনি একজন স্বেচ্ছাসেবক হিসাবে সেখানে কাজ করেন এবং একই সঙ্গে চলা খাদি প্রদর্শনীর দায়িত্ব পালন করেন। তার দায়িত্ব ছিল, টিকেট ছাড়া কোন দর্শনার্থীকে যাতে প্রবেশের অনুমতি না দেওয়া হয়, তা নিশ্চিত করা। তিনি সততার সঙ্গে তার দায়িত্ব পালন করেছিলেন এবং এমনকি, জওহরলাল নেহ্‌রুকেও প্রবেশ করা থেকে বিরত করেছিলেন। প্রদর্শনীর উদ্যোক্তারা যখন দেখলেন তিনি কী করেছেন, এবং রাগ করে তাকে ভর্ৎসনা করলেন, তখন তিনি উত্তর দিয়েছিলেন যে, তিনি শুধুমাত্র নির্দেশাবলী অনুসরণ করছেন। উদ্যোক্তারা নেহরুর জন্য একটি টিকিট কেনার পরেই তিনি তাকে প্রবেশের অনুমতি দেন। যে সাহসের সঙ্গে তিনি তার দায়িত্ব পালন করেছিলেন, নেহরু সেই সাহসের জন্য মেয়েটির প্রশংসা করেন।
তিনি ব্রিটিশ রাজের বিরুদ্ধে স্বাধীনতা আন্দোলনে মহাত্মা গান্ধীর অনুসারী ছিলেন। তিনি কখনোই গহনা বা প্রসাধনী ব্যবহার করেননি, এবং তিনি ছিলেন সত্যগ্রাহী। তিনি আইন অমান্য আন্দোলনের সময় গান্ধী নেতৃত্বাধীন লবণ সত্যাগ্রহ আন্দোলনে অংশগ্রহণকারী একজন বিশিষ্ট সমাজ সংস্কারক ছিলেন। আন্দোলনের সময়ে মহিলা সত্যাগ্রহী সংগঠিত করার ক্ষেত্রে তিনি গুরুত্বপূর্ণ কাজ করেছিলেন। এর ফলে, ব্রিটিশ রাজ, ১৯৩০ থেকে ১৯৩৩ সালের মধ্যে তাকে তিনবার কারাদন্ডে দণ্ডিত করে।
কারাগার থেকে মুক্তি পাওয়ার পর, দুর্গাবাই তার পড়াশোনা চালিয়ে যান। তিনি ১৯৩০ এর দশকে অন্ধ্র বিশ্ববিদ্যালয় থেকে, রাষ্ট্রবিজ্ঞানে তার বি.এ. এবং এম.এ. ডিগ্রী প্রাপ্ত করেন। তিনি ১৯৪২ সালে মাদ্রাজ বিশ্ববিদ্যালয় থেকে তার আইন ডিগ্রী লাভ করেন, এবং মাদ্রাজ উচ্চ আদালতে উকিল হিসাবে কাজ শুরু করেন।
দুর্গাবাই ব্লাইন্ড রিলিফ অ্যাসোসিয়েশনের সভাপতি ছিলেন। সেই ক্ষমতাবলে, তিনি দৃষ্টিহীনদের জন্য একটি আবাসিক বিদ্যালয় এবং একটি হালকা প্রকৌশল কর্মশালা তৈরী করেন।
দুর্গাবাই ভারতের সংবিধান পরিষদ এর সদস্য ছিলেন। তিনি সংবিধান পরিষদের চেয়ারম্যানের নামের তালিকায় একমাত্র মহিলা ছিলেন। তিনি অনেক সামাজ কল্যাণ আইন প্রণয়নে সহায়তা করেছিলেন। তিনি ১৯৫২ সালে সংসদে নির্বাচিত হতে ব্যর্থ হন, এবং পরবর্তীকালে পরিকল্পনা কমিশনের সদস্য মনোনীত হন। এই ভূমিকায়, তিনি সামাজ কল্যাণে জাতীয় নীতির জন্য জোরদার সমর্থন সংগ্রহ করেন। এই নীতির ফলে ১৯৫৩ সালে কেন্দ্রীয় সমাজকল্যাণ বোর্ড প্রতিষ্ঠা হয়। বোর্ডের প্রথম সভাপতি হিসেবে, তিনি তার কার্যক্রম চালানোর জন্য বিপুল সংখ্যক স্বেচ্ছাসেবক সংগঠনকে সংহত করেন, যার লক্ষ্য ছিল শিক্ষা, প্রশিক্ষণ, এবং অভাবগ্রস্ত মহিলা, শিশু, এবং প্রতিবন্ধীদের পুনর্বাসন। তিনি ১৯৫৮ সালে, ভারত সরকার কর্তৃক প্রতিষ্ঠিত, নারী শিক্ষা জাতীয় কাউন্সিলের প্রথম সভাপতি ছিলেন। ১৯৫৯ সালে, কমিটি তার নিম্নরূপ সুপারিশ উপস্থাপন করে:
তার দানকে স্মরণীয় করে রাখতে, বিশাখাপত্তনমের অন্ধ্র বিশ্ববিদ্যালয়, তাদের মহিলা অধ্যয়ন বিভাগের নামকরণ করেছেন ড. দুর্গাবাঈ দেশমুখ সেন্টার ফর উইমেন স্টাডিজ। ১৯৬৩ সালে, বিশ্ব খাদ্য কংগ্রেসে ভারতীয় প্রতিনিধি দলের সদস্য হিসাবে তাকে ওয়াশিংটন ডিসিতে পাঠানো হয়েছিল।
নবীদের পথ
নবীদের পথ অথবা কুলপিতাদের পথ (דֶּרֶךְ הֲאָבוֹת দেরেখ হা'আভত ), ছিল ইস্রায়েল দেশের ভেতর দিয়ে বয়ে চলা একটি প্রাচীন উত্তর-দক্ষিণ মুখী সড়কপথ। এই নামটি বাইবেলীয় গবেষকেরা ব্যবহার করেন কারণ বিভিন্ন বাইবেলীয় বর্ণনায় উল্লেখ রয়েছে যে পথটি ব্যবহার করে সচরাচর নবী আব্রাহাম, ইস্‌হাক ও যাকোব ভ্রমণ করতেন।
এই সড়কপথকে পাহাড়ি সড়ক বা শৈলশিরা পথও বলা হয়ে থাকে কেননা এটা শমরীয় ও যিহূদীয় পর্বতমালার জলবিভাজিকীয় শৈলশিরা রেখা দিয়ে চলে। এটি মেগিদো ও হাজোর থেকে দক্ষিণে শেখেম হয়ে বে-এরশেভা পর্যন্ত, বেথেল, জেরুসালেম, ইফ্রথ এবং হেবরনের মধ্য দিয়ে যায়। যেখানে প্রাচীন ভায়া মারিস ও রাজার মহাসড়ক আন্তর্জাতিক পথ হিসেবে বিভিন্ন দেশের মধ্য দিয়ে যেতো সেখানে এই শৈলশিরা পথ শুধু ইসরায়েলের ভেতর দিয়ে যেতো। আব্রাহাম এই পথ ব্যবহার করত। এই ভূমিতে প্রবেশের পর আব্রাহাম শেখেম গিয়ে তারপর বেথ এল হয়ে হেবরন ও সবশেষে বে-এরশেভায় পোঁছেছিল।
আধুনিক সমতুল্য
আধুনিক মহাসড়ক ৬০ মূলত নবীদের পথ ধরে প্রবাহিত হয় (সম্প্রতি নির্মিত বাইপাস ব্যতীত), যা আফুলা, জেনিন, নাবলুস, রামাল্লাহ, জেরুসালেম, বেথেলহাম, হালহুল, হেবরন এবং আদ-দাহিরিয়ার ভেতর দিয়ে অতিক্রম করে।
ধর্মানুষ্ঠানীয় স্নানঘর
পথে অবস্থিত অনেক স্টেশন বে-এরশেভা ও জেরুসালেম মধ্যকার অংশে পাওয়া গেছে যেগুলো প্রাচীন উপাসনালয় এবং পরবর্তী হেলেনীয় ও রোমান আমলের। ধর্মানুষ্ঠানীয় স্নানঘর (মিকভত, হিব্রু: מקוואות) যেগুলো যাত্রার সময় তীর্থযাত্রীরা ব্যবহার করত।
মাইলফলক
পথগুলোতে অনেক মাইলফলক পাওয়া গেছে যা নির্দেশ করে এমনকি রোমান আমলেও এই সড়কপথ প্রধান সড়ক হিসেবে ব্যবহৃত হত। পাথরের মাইলফলকগুলো জেরুসালেম থেকে দূরত্ব নির্দেশ করে।
মাক্কাবীয়দের বেথ জেকারিয়াহ লড়াই
নবীদের পথ খিরবেত বেইত জাকারিয়াহ নামক ছোট ফিলিস্তিনি গ্রাম অতিক্রম করে যা আলন শেভুতের ইসরায়েলি বসতির নিকট অবস্থিত। সম্ভবত এটি ইয়েহুদাহ হামাকাবি ও সেলেউসিড গ্রিকদের মধ্যকার বেথ জেকারিয়ার লড়াইয়ের স্থান। এটি সেই জায়গা যেখানে ইয়েহুদার ভাই ইলিয়াজার হামাকাবি দ্বারা গ্রিক হাতি মারার পর তাকে হত্যা করা হয়। এই ঘটনাটি সংলগ্ন সম্প্রদায় এলিয়াজারের নামে স্মরণ করা হয়।
গিবিয়ার লড়াই
বিচারকদের পুস্তকে উল্লেখিত পাহাড়ের উপপত্নীর বাইবেলীয় গল্প গিবিয়ার লড়াইয়ের দিকে ধাবিত করে, যা একটি ছোট পারিবারিক কাফেলার শৈলশিরার পথ ব্যবহার করে বেথেলহাম থেকে জেরুসালেমে যেতে দেখা যায়। গিবিয়া স্থানটিকে এল-ফুল হিসেবে চিহ্নিত করা হয়েছে।
প্রাচীন জেরুসালেমের নিকট সড়কপথ
প্রাচীন জেরুসালেম (আজকের পুরনো শহর) পর্বতের শৈলশিরায় অবস্থিত ছিল না। প্রকৃতপক্ষে, শৈলশিয়া পথটি সরাসরি প্রাচীন শহরটির ভেতর দিয়ে যেত না বরঞ্চ শহরটির পশ্চিমে প্রাচীর থেকে কুড়ি মিনিটের দূরত্বে অবস্থিত ছিল। বেথেল থেকে দক্ষিণে পথটি আজকের বেইত হানিনা, শুয়াফাত, হাগিভা হাতজারফাতিত, গিভাত হামিভতার ও কেরেম আভ্রাহাম শহরতলি হয়ে জাফফা সড়ক অতিক্রম করে আধুনিক জেরুসালেমের হানাশবির ডিপার্টমেন্টাল স্টোর ভবনের পেছন দিয়ে শমুয়েল হানাগিদ স্ট্রিট, রাজা জর্জ স্ট্রিট, কেরেন হাইয়েসোদ স্ট্রিট এবং অবশেষে হেবরন সড়ক পার হয়ে জেরুসালেম যেত।
পূর্ব-পশ্চিম সংযোগ
এই পথটি ভায়া মারিস ও রাজার মহাসড়কের সাথে বিভিন্ন পূর্ব-পশ্চিম সড়কের মাধ্যমে সংযুক্ত রয়েছে:
একটি গুরুত্বপূর্ণ সংযোগ ছিল "সূর্যাস্ত সড়ক" (דֶּרֶךְ מְבוֹא הַשֶּמֶש দেরেখ মেভো হাশেমেশ) যা রাজার মহাসড়ক থেকে জর্ডান নদী আজকের আদম সেতু (জিসার দামিয়াত) হয়ে অতিক্রম করে এবং তিরজা উপত্যকা (ওয়াদি আল ফারা) থেকে গেরিজিম পর্বত ও শেখেমে পৌঁছায়। বর্তমান মহাসড়ক ৫৭-এর পূর্বদিকে বাঁক নেওয়া উপপথটি এই প্রাচীন পথ মোটামুটি অনুসরণ করে ধাবিত হয়।
"লাল পথ" (מַעֲלֵה אֲדֻמִּים মা'আলে আদুমিম) ( ও ) যিহূদা গোষ্ঠীর চারদিকে একটি সীমানা তৈরি করেছিল যা আখোর উপত্যকা থেকে দবীর ও গিলগলের দিকে উত্তরে ঘুরে যায়। এর নাম নাওয়া হয়েছে পথটিতে সারিকৃত লাল শিলা থেকে। জেরুসালেম ও জর্ডান উপত্যকা মধ্যকার মহাসড়ক ১ এই প্রাচীন পথ অনুসরণ করে।
শেখেমের পশ্চিমে প্রাচীন "আফেক পথ" ভায়া মারিস থেকে ও উপকূলীয় ভূমি থেকে আফেক, সকো ও আজকের কফের সাবা ও কালকিলিয়াহ অতিক্রম করে। মহাসড়ক ৫৫ এই পথের পূর্বাংশ অনুসরণ করে।
"বেথরোন পথ" (מַעֲלֵה בֵּית חוֹרוֹן মা'আলে বেইত হরোন) উপকূলীয় ভূমি হতে আজকের বেন গুরিয়ন বিমানবন্দর গিয়ে তারপর জলাশয়ের শৈলশিরার শাখায় আরোহন করে আজকের বেইত হানিনায় যায় যা জেরুসালেমে গিয়ে পৌঁছে। আজকের সড়কপথ ৪৪৩ ছোটখাট বিচ্যুতি সহ এই প্রাচীন পথ অনুসরণ করে।
জাফফা থেকে জেরুসালেমে আয়লোনের সমভূমি হয়ে চলা আরোহন পথটি বর্তমানে সড়কপথ ৪১২, মহাসড়ক ৪৪ এবং সড়কপথ ১ অনুকরণ করেছে।
আরো দক্ষিণে, মহাসড়ক ৩৫ গাজা, আশকেলন ও আশদোদ থেকে লাখিশ অঞ্চল হয়ে হেবরন পর্যন্ত অতিক্রম করে প্রাচীন "লাখিশ সড়ক"-এর অনেকটাই অনুসরণ করেছে।
আড়ং (ঐতিহ্য)
গ্রামাঞ্চলের মেলাকে আড়ং বলা হয়। শব্দটি আধুনিক জন সমাজে প্রচলিত নয়। তবে নবদ্বীপের শাক্তরাস উৎসবে এটি পরিচিত নাম। কার্তিকী পূর্ণিমার দিন রাসকালী পূজার পর তার পরের দিন প্রতিপদে শোভাযাত্রার মাধ্যমে দেবী মূর্তি নিয়ে যাওয়া হয়। এই শোভাযাত্রা উপলক্ষে মেলা বসে। একে আড়ং বলা হয়।
নামের উৎস
আড়ং ফারসি শব্দ। এটি বড় আকারের বাজারকে বোঝায় যেখানে অধিক পরিমাণে উৎপন্ন দ্রব্য বাজারজাত করা হয়। এই স্থানে ক্রেতা ও বিক্রেতাগণ হাটের দিনে বা হাটের দিন ছাড়াও ক্রয়-বিক্রয় করতে পারে।
ইতিহাস
ইংলিশ ইস্ট ইন্ডিয়া কোম্পানি আড়ং-এর ধারণাকে আরও অর্থবহ করে তোলে। কোম্পানি বাংলার বিভিন্ন বাণিজ্যিক গুরুত্বপূর্ণ স্থানে বহুসংখ্যক ক্রয়কেন্দ্র স্থাপন করে। এ ধরনের ক্রয়কেন্দ্রকে কোম্পানির পরিভাষায় ফ্যাক্টরি বা বাণিজ্যকুঠি বলা হতো। ফ্যাক্টরির দায়িত্বে নিয়োজিত শ্বেতাঙ্গ বা স্থানীয় এজেন্টকে বলা হতো ফ্যাক্টর বা কুঠিয়াল। স্থানীয় ফ্যাক্টরকে সাধারণত গোমস্তা বলা হতো। ফ্যাক্টর বা গোমস্তার দায়িত্ব ছিল স্থানীয় কারিগর বিশেষ করে তাঁতিদের ফ্যাক্টরি এলাকায় বসবাসের ব্যবস্থা করা এবং নিজেদের সরবরাহকৃত নমুনা অনুযায়ী তাদের দ্বারা দ্রব্যাদি প্রস্ত্তত করিয়ে নেওয়া। ফ্যাক্টরির চারপাশে কারিগররা বসতি স্থাপন করে চুক্তি মোতাবেক অথবা স্বাধীনভাবে দ্রব্যাদি উৎপাদন করত। এভাবে ফ্যাক্টরি এলাকা মুখ্যত উৎপাদনকেন্দ্র হিসেবে গড়ে ওঠে এবং এ কেন্দ্রকে ফ্যাক্টরগণ আড়ং নামে আখ্যায়িত করে। এর ফলে তাদের ফ্যাক্টরিগুলি বিশেষ মর্যাদায় উন্নীত হয়।
কয়েকটি বিখ্যাত আড়ং
আঠারো শতকে কোম্পানির সবচেয়ে গুরুত্বপূর্ণ আড়ং ছিল লক্ষ্মীপুর (নোয়াখালী), জাগদিয়া (নোয়াখালী, বর্তমানে সমুদ্রগর্ভে), কুমারখালী (যশোর), রামপুর-বোয়ালিয়া (রাজশাহী)। কোম্পানির আড়ং ছাড়াও অন্যান্য আড়ং ছিল। এগুলি ভগবানগোলা, কাসিমবাজার, ঢাকা ও সিলেটের মতো যোগাযোগ সুবিধাসম্পন্ন স্থানে গড়ে উঠেছিল। মুঘল আমলে বাংলায় আড়ং ছিল বস্তুত বৃহৎ বস্ত্র বাজার। কিন্তু বস্ত্রবাজারকে প্রাধান্য দেওয়া হলেও আড়ং-এ অন্যান্য বহুবিধ দ্রব্যাদিও ক্রয়-বিক্রয় হতো। অবশ্য আড়ং সাধারণ ক্রয়-বিক্রয়ের বাজার ছিল না। বরাবরই আড়ং ছিল যুগপৎ পণ্য উৎপাদন ও পণ্য বিক্রয়ের স্থান। নগরায়ণের বিকাশ, নগরে উৎপাদন ও বণ্টন ব্যবস্থা কেন্দ্রীভূত হওয়া এবং উৎপাদন প্রক্রিয়ায় পরিবর্তনের ফলে বিশ শতকে সনাতন আড়ং প্রায় বিলুপ্ত হয়ে যায়। উৎপাদন ও বাজারজাতকরণের কেন্দ্র হিসেবে আড়ং বহু পূর্বে বিলুপ্ত হলেও ডিপার্টমেন্টাল স্টোর, দোকান ও বিপণি কেন্দ্রের আকারে আড়ং নামটি এখনও টিকে আছে।
লালন শাহের মাজার
লালন শাহের মাজার বা লালনের আখড়া হচ্ছে বাউল সম্রাট লালনের কবরস্থান, এবং এই কবরকে কেন্দ্র করে তৈরি হওয়া একটি মাজার। এই মাজারটি কুষ্টিয়া জেলার কুমারখালী উপজেলার ছেউড়িয়া নামক গ্রামে অবস্থিত। লালন শাহের মাজার এখানে একদিনে তৈরি হয়নি, ১৮৯০ সালে লালনের মৃত্যুর পর তার ভক্তরা এখানে ভিড় করতে থাকে, বহু দর্শনার্থী সমাগমের ফলে এই মাজারটির উৎপত্তি হয়েছে। ১৯৬৩ সালে সেখানে তার বর্তমান মাজারটি নির্মাণ করা হয় এবং তা উদ্বোধন করেন তৎকালীন পূর্ব পাকিস্তানের গভর্ণর মোনায়েম খান। বর্তমানে এই মাজারে বিভিন্ন দেশের দর্শনার্থীর ভিড় দেখা যায়।
অবস্থান
লালনের মাজার বাংলাদেশের খুলনা বিভাগের কুষ্টিয়া জেলার কুমারখালী উপজেলায় অবস্থিত। মাজারটি মূলত উপজেলার ছেউড়িয়া গ্রামে অবস্থিত। কুষ্টিয়া শহরের অদূরে অবস্থিত এই মাজার। কুষ্টিয়া বাস স্ট্যান্ড হতে রিকশা-অটো রিকশার মাধ্যমে ৬০-৭০ টাকা ভাড়া প্রয়োজন।
আলেকজান্ডার ইউনিয়ন
আলেকজান্ডার বাংলাদেশের লক্ষ্মীপুর জেলার অন্তর্গত রামগতি উপজেলার একটি ইউনিয়ন। যা একটি প্রসিদ্ধ অঞ্চল এবং রামগতি পৌরসভা, উপজেলা পরিষদ, রামগতি থানা ও উপজেলা স্বাস্থ্য কমপ্লেক্স এই ইউনিয়নেই অবস্থিত। তাছাড়া, তৎসংলগ্ন বিস্তৃত অঞ্চলের ব্যবসাবাণিজ্য, মাছ; বিশেষ করে ইলিশ রপ্তানির তীর্থস্থানও এই আলেকজান্ডার। বাংলাদেশ সরকার ঘোষিত মেঘনা নদীর একশো কিলোমিটার মৎস্য অভয়ারণ্য অঞ্চল আলেকজান্ডার থেকে শুরু হয়ে চাঁদপুর অব্ধি পৌঁছেছে। আলেকজান্ডারে মেঘনা নদী পনেরো কিলোমিটার পর্যন্ত প্রস্থ।
১৯২৫ সালের দিকে এই অঞ্চলের গোড়াপত্তন হয়। ইংরেজ সরকার এখানকার দায়িত্ব দিয়ে শীঘ্রই 'আলেকজান্ডার' নামক একজন কালেক্টরকে নিযুক্ত করে। ভদ্রলোক কোনো আশ্চর্য উপায়ে এখানকার মানুষদের মন জয় করে বসেন। ফলে একটা সময় মিস্টার আলেকজান্ডারকে স্যুটকেস গুঁছিয়ে ফিরতে হলেও, মানুষ তাকে তার নাম ফেরত দেয়নি।
কিংবদন্তি অনুযায়ী, মোটামুটি চল্লিশের দশক থেকে তৎকালীন বরিশালের দক্ষিণ শাহবাজপুরের নিন্মাঞ্চলের মানুষজন প্রতিনিয়ত জলোচ্ছ্বাস ও প্রাকৃতিক দুর্যোগে বিপর্যস্ত হওয়ার প্রেক্ষিতে— সমৃদ্ধ ও বসবাসের জন্য মনোরম এই জনপদে হিজরত করেন। মূলত সেই ভাগ্যান্বেষনের পরিপ্রেক্ষিতেই আলেকজান্ডার কালক্রমে সুপ্রতিষ্ঠিত হওয়ার দিকে এগোয় এবং নগর জীবনের প্রয়োজনের সঙ্গে সঙ্গে অবকাঠামো ও প্রয়োজনীয় সু্যোগ সুবিধা গড়ে ওঠে। শাহবাজপুর অঞ্চলের শেকড় এখানে এসে মাটি পাওয়ায় বংশপরম্পরায় এখানকার মানুষ শাহবাজপুরী হিসেবে প্রসিদ্ধ। এছাড়া এখানে নোয়াখালী অঞ্চলের বংশপরম্পরাও বিদ্যমান। তারাই এখানকার সবচেয়ে প্রাচীন বাসিন্দা। নোয়াখালীর আদি নাম ভুলুয়া হওয়ায় তারা ভুলুয়াওয়ালা হিসেবে পরিচিত।
আয়তন
১৫৫১২ একর বা ২৯ বর্গকিলোমিটার এলাকা নিয়ে সমগ্র আলেকজান্ডারের অবস্থান। যা বালুরচর, মানিকপুর, সোনালীগ্রাম, চর ডাক্তার, সুজনগ্রাম, সবুজগ্রাম, আসলপাড়া, আলেকজান্ডার, পূর্ব আলেকজান্ডার এবং সেবাগ্রাম অঞ্চলের মধ্যে বিভক্ত।
অবস্থান ও সীমানা
এই ইউনিয়নের দক্ষিণে মেঘনা নদী ও চর আবদুল্যাহ ইউনিয়ন। পূর্বে রামগতি পৌরসভা, চর আলগী ইউনিয়ন ও চর বাদাম ইউনিয়ন। উত্তরে কমলনগর উপজেলার পাটারীরহাট ইউনিয়ন ও চর ফলকন ইউনিয়ন এবং পশ্চিমে মেঘনা নদী ও ভোলা জেলার দৌলতখান উপজেলার মদনপুর ইউনিয়ন অবস্থিত।
প্রশাসনিক কাঠামো
আলেকজান্ডার ইউনিয়ন রামগতি উপজেলার আওতাধীন ৪নং ইউনিয়ন পরিষদ। এরমধ্যে রামগতি পৌরসভার দ্বারা বিশেষায়িত পৌরসভা অঞ্চল পরিচালিত হয়। এ ইউনিয়নের প্রশাসনিক কার্যক্রম রামগতি থানার আওতাধীন। এটি জাতীয় সংসদের ২৭৭ নং নির্বাচনী এলাকা লক্ষ্মীপুর— ৪ [রামগতি-কমলনগর] এর অন্তর্গত।
শিক্ষার হার
৭০%
যোগাযোগ ব্যবস্থা
এই জনপদ আঞ্চলিক মহাসড়কের মাধ্যমে লক্ষীপুর ও নোয়াখালী শহরের সঙ্গে নিরবিচ্ছিন্নভাবে সংযুক্ত। আলেকজান্ডার বাজার থেকে রাজধানী ঢাকা এবং সংলগ্ন থেকে বিভাগীয় শহর চট্টগ্রামের সঙ্গে চেয়ারকোচ বাস সার্ভিসের মাধ্যমে রয়েছে সরাসরি যোগাযোগ। লঞ্চ সার্ভিস পরিচালিত হয় আলেকজান্ডার ও দ্বীপজেলা ভোলার দৌলতখান রুটে। এছাড়াও, রামগতি বাজার ও রামগতি উপজেলার বিভিন্ন অঞ্চলের সঙ্গে শক্তিশালী সড়ক সংযোগ রয়েছে।
হাট-বাজার
▪️আলেকজান্ডার বাজার।
▪️সেবাগ্রাম বাজার।
▪️বাংলা বাজার।
▪️জনতা বাজার।
▪️জমিদারহাট।
দর্শনীয় স্থান
▪️আলেকজান্ডার মেঘনা বীচ - - মেঘনা নদীকে কেন্দ্র করে বাংলাদেশের সর্ববৃহৎ সুসজ্জিত পর্যটন এরিয়া এবং এখানে এসেই মেঘনা সবচেয়ে বেশি প্রশস্ততা অর্জন করেছে। বিশেষ জালের সাহায্যে এখানে জেলে পরিবারগুলোর গলদা চিংড়ি ধরার দৃশ্যও উপভোগ্য৷ ▪️মহিষের চর - - স্থলভাগের সঙ্গে সংযোগহীন মেঘনার মধ্যবর্তী বিরানভূমি সদৃশ সবুজ চারণভূমি। যা বাংলাদেশের পশ্চিমাঞ্চল অভিমুখী চট্টগ্রাম বিভাগেরও শেষ ভূখণ্ড। তার পাশ ঘেঁষে চলে গেছে চট্টগ্রাম বন্দর হয়ে আসা দেশের উত্তরাঞ্চলীয় বন্দরগামী জাহাজের গতিপথ।
▪️আলেকজান্ডার লঞ্চঘাট - - যা ভোলা জেলা র নৌরুটের সঙ্গে সংযুক্ত।
▪️ব্যস্ততম মাছঘাট এবং বিভিন্ন আকৃতির নৌকা মেরামত ও তৈরির কারখানা।
▪️আলেকজান্ডার দ্বায়রা শরীফ।
▪️শ্রী শ্রী বুড়াকর্তার আশ্রম।
▪️উপকূলীয় নারিকেল সুপারি এবং ঝাউবাগান।
▪️আ স ম আবদুর রব কলেজ ও পরিত্যক্ত হোস্টেল।
▪️জেলা পরিষদ বাংলো।
উল্লেখযোগ্য ব্যক্তি
▪️মোহাম্মদ তোয়াহা (২ জানুয়ারি ১৯২২- ২৯ নভেম্বর ১৯৮৭): বায়ান্নর ভাষা আন্দোলনের অন্যতম ছাত্রনেতা। ১৯৫৪ সালের যুক্তফ্রন্ট নির্বাচনে জয়ী প্রাদেশিক পরিষদের সদস্য। কমিউনিস্টপন্থী রাজনীতিবিদ ও শক্তিশালী লেখক।
▪️মোহাম্মদ জমির আলী (২৯ নভেম্বর, ১৯৪২- ২৪ ডিসেম্বর, ২০০৪): নিখিল পাকিস্তান মুসলিমলীগের অর্গানাইজার এবং পরবর্তীতে বাংলাদেশ মুসলিমলীগে র সভাপতি।
▪️এ্যাডভোকেট সিএসপি আবদুর রব চৌধুরী (১৯৩৪- ১৮ ফেব্রুয়ারী, ২০১৮): ডাকসু র জিএস [১৯৫৪-'৫৫]। পূর্বপাকিস্তানের জেলাপ্রশাসক, শিক্ষামন্ত্রণালয়ের উপসচিব এবং ইসলামাবাদে অর্থ মন্ত্রণালয়ের উপসচিব। পরবর্তীতে স্বাধীন বাংলাদেশে কৃষি মন্ত্রণালয়ের সচিব [১৯৭৩] ও আওয়ামীলীগের উপদেষ্টা মণ্ডলীর সদস্য।
▪️আ স ম আবদুর রব (০১ জানুয়ারি ১৯৪৫- বর্তমান): ঢাকা বিশ্ববিদ্যালয়ে ডাকসুর প্রাক্তন ভিপি এবং স্বাধীন বাংলাদেশের প্রথম পতাকা উত্তোলক। নৌপরিবহন মন্ত্রী [১৯৯৬]। জাতীয় সমাজতান্ত্রিক দলের সভাপতি।
▪️মাওলানা আবদুস সোবহান (......- ৭ ডিসেম্বর, ২০০৭): ইসলামপন্থী সংগঠক। সমাজ সংস্কারক।
▪️আজাদ উদ্দিন চৌধুরী (১৯৫৩- ১২ এপ্রিল, ২০২১): ভূমিহীনদের অধিকার আন্দোলনের পথিকৃৎ এবং জননন্দিত মেয়র।
▪️শফিউল বারী বাবু (১ মে, ১৯৬৯- ২৮ জুলাই, ২০২০): বাংলাদেশ জাতীয়তাবাদী ছাত্রদলের কেন্দ্রীয় জেনারেল সেক্রেটারি এবং পরবর্তীতে জাতীয়তাবাদী স্বেচ্ছাসেবক দলের কেন্দ্রীয় সভাপতি।
▪️অধ্যাপক মোহাম্মদ ইউসুফ: প্রেন্সিপাল, ঢাকা কলেজ।
জনপ্রতিনিধি
ইউপি চেয়ারম্যান: মোহাম্মদ দিদার হোসেন।
মেয়র: মেজবা উদ্দিন মেজু।
১১৮৪
১১৮৪ গ্রেগরীয় বর্ষপঞ্জির একটি অধিবর্ষ।
চর আবদুল্যাহ ইউনিয়ন
চর আবদুল্যাহ বাংলাদেশের লক্ষ্মীপুর জেলার অন্তর্গত রামগতি উপজেলার একটি ইউনিয়ন।
অবস্থান ও সীমানা
রামগতি উপজেলার সর্ব-দক্ষিণে চর আবদুল্যাহ ইউনিয়নের অবস্থান। এ ইউনিয়নের উত্তরে মেঘনা নদী ও আলেকজান্ডার ইউনিয়ন; পূর্বে মেঘনা নদী, বড়খেড়ী ইউনিয়ন ও চর গাজী ইউনিয়ন; দক্ষিণে হাতিয়া চ্যানেল, নোয়াখালী জেলার হাতিয়া উপজেলার চর কিং ইউনিয়ন ও ভোলা জেলার তজুমদ্দিন উপজেলার সোনাপুর ইউনিয়ন এবং পশ্চিমে মেঘনা নদী, ভোলা জেলার তজুমদ্দিন উপজেলার সোনাপুর ইউনিয়ন, বড় মলংচড়া ইউনিয়ন ও দৌলতখান উপজেলার মেদুয়া ইউনিয়ন অবস্থিত।
প্রশাসনিক কাঠামো
চর আবদুল্যাহ ইউনিয়ন রামগতি উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম রামগতি থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।
মাক্কাবীয় বিদ্রোহ
মাক্কাবীয় বিদ্রোহ (מרד החשמונאים) ১৬৭ খ্রিস্টপূর্ব থেকে ১৬০ খ্রিস্টপূর্ব অবধি মাক্কাবিদের দ্বারা পরিচালিত সেলিউসিড সাম্রাজ্য এবং ইহুদি জীবনে হেলেনীয় প্রভাব বিরোধি এক ইহুদি বিদ্রোহ ছিল।
সময়রেখা
প্রথম ম্যাক্কাবী এর আখ্যান অনুযায়ী, চতুর্থ এন্টিউকাস ইহুদি ধর্মীয় অনুশীলন নিষিদ্ধ ঘোষণা করলে মোদিনের এক গ্রামীণ হাসমোয়ান ইহুদি যাজক ম্যাটাথিয়াস বাধা দিতে গ্রিক দেবতাদের উপাসনা করতে অস্বীকার করে সেলিউসিড সাম্রাজ্যের বিরুদ্ধে বিদ্রোহ শুরু করু করেছিল। ম্যাটাথিয়াস একজন হেলেনাইজড ইহুদীকে হত্যা করেছিলেন যিনি মূর্তির উদ্দেশ্যে বলি দেওয়ার ক্ষেত্রে ম্যাটথিয়াসের স্থান গ্রহণের জন্য এগিয়ে গিয়েছিলেন এবং সেই যজ্ঞের বলিদান দেওয়ার জন্য প্রেরণ করা গ্রীক কর্মকর্তাও ছিলেন। পরে, তিনি এবং তাঁর পাঁচ পুত্র যিহূদার প্রান্তরে পালিয়ে গেলেন। ম্যাটাথিয়াসের মৃত্যুর প্রায় এক বছর পরে খ্রিস্টপূর্ব ১৬৬ সালে, তাঁর পুত্র যিহূদা ম্যাক্কাবি ইহুদিদের অননুগামীদের একটি সেনাবাহিনী দিয়ে সেলুসিড রাজবংশের বিরুদ্ধে গেরিলা যুদ্ধে ছিলেন নেতৃত্ব দিয়েছিলেন যা প্রথমে হেলেনীয় ইহুদিদের বিরুদ্ধে পরিচালিত হয়েছিল। ম্যাক্কাবীরা গ্রামগুলিতে গ্রীক বেদী ধ্বংস করেছিল, ছেলেদের লিঙ্গ ছেদন করত এবং হেলেনীয় ইহুদিদেরকে আইনশৃঙ্খলায় বাধ্য করেছিল। জুহুদের ডাকনাম "ম্যাক্কাবিয়াস", বর্তমানে পুরো সংস্কৃতভাবে ইহুদি পক্ষের বর্ণনা দিতে জনপ্রিয় সংস্কৃতিতে ব্যবহৃত হয়। এটি হিব্রু ভাষার "হাতুড়ি" শব্দটি থেকে নেওয়া হয়েছে।
বিদ্রোহটি নিজেই অনেক যুদ্ধের সাথে জড়িত, যার মধ্যে মাক্কাবীয় বাহিনী গেরিলা কৌশল এবং তাদের গতি এবং গতিশীলতার জন্য ধীর ও বিশাল সেলিউসিড সেনাবাহিনীর বিপরীতে কুখ্যাতি অর্জন করেছিল। জয়ের পরে, ম্যাক্কাবীরা বিজয়ী হয়ে জেরুজালেমে প্রবেশ করে তাদের মন্দিরটি পরিষ্কার করে সেখানে ঐতিহ্যবাহী ইহুদি উপাসনা পুনরায় প্রতিষ্ঠা করে এবং যিহূদার সবচেয়ে কনিষ্ঠ ভাই জোনাথন আপুসকে মহাযাজক হিসাবে স্থাপন করলেন। বিদ্রোহ দমন করার জন্য একটি বিশাল সেলিউসিড সেনা পাঠানো হয়েছিল, কিন্তু চতুর্থ অ্যান্টিওকাসের মৃত্যুর পরে সিরিয়ায় ফিরে এসেছিল। এর আগেই জুডাস ম্যাক্কাবিয়াস রোমের সাথে একটি চুক্তি করে জোটবদ্ধ হয়ে দুর্বল সেলুসিড সাম্রাজ্যের হাত বেঁধে দিয়েছিলেন। এর কমান্ডার লিসিয়াস, অভ্যন্তরীণ সেলিউসিড বিষয় নিয়ে জড়িত ছিলেন এবং একটি রাজনৈতিক সমঝোতায় রাজি হয়েছিল যা ধর্মীয় স্বাধীনতা পুনরুদ্ধার করেছিল। থাম্ব| বর্তমান [[ মেভো মোদি'ম |মেভো মোদিয়িমের নিকটে ম্যাক্কাবাসীদের সমাধি ]]
অধ্যয়ন
থাম্ব|245x245পিক্সেল| ফিলিপ দে লুথারবার্গের চিত্রকর্ম, ইহুদি মুরতাদকে মেরে ফেলছেন ম্যাটাথিয়াস ম্যাক্কাবীদের প্রথম ও দ্বিতীয় বইয়ে ম্যাকাবিয়ান বিদ্রোহকে বৈদেশিক শক্তির প্রতি সাংস্কৃতিক নিপীড়ন এবং জাতীয় প্রতিরোধের প্রতিক্রিয়া হিসাবে বর্ণনা করা হয়েছে। আধুনিক বিদ্বানরা অবশ্য যুক্তি দিয়েছেন যে রাজা পল্লীতে প্রচলিত ইহুদিবাদী এবং জেরুজালেমের হেলেনীয় ইহুদিদের মধ্যে গৃহযুদ্ধে হস্তক্ষেপ করেছিলেন।  জোসেফ পি শুল্টজ লিখেছেন: "'আধুনিক বৃত্তি ... ইহুদি শিবিরে গোঁড়া ও সংস্কারবাদী দলগুলির মধ্যে গৃহযুদ্ধের চেয়ে ম্যাক্কাবীয় বিদ্রোহকে বিদেশী নিপীড়নের বিরুদ্ধে একটি বিদ্রোহ হিসাবে কম বিবেচনা করে।'" কলম্বিয়া বিশ্ববিদ্যালয়ের অধ্যাপক জন মা যুক্তি দেখান যে মূল উৎসগুলি ইঙ্গিত দেয় যে খ্রিস্টপূর্ব ১৬৮ সালে ইহুদিদের ধর্মীয় ও নাগরিক অধিকারের ক্ষতি ধর্মীয় নিগ্রহের ফল নয় বরং স্থানীয় অস্থিরতার পরে সেলিউসিড সাম্রাজ্যের প্রশাসনিক শাস্তি ছিল এবং প্রধান পুরোহিত মেনেলাউসের আবেদনের ভিত্তিতে এই মন্দিরটি পুনরুদ্ধার করা হয়েছিল, ম্যাক্কাবাসীদের দ্বারা মুক্ত ও পুনর্নির্মাণ করা হয়নি। তেল আভিভ বিশ্ববিদ্যালয়ের সিলভি হনিম্যান একই রকম যুক্তি তুলে ধরেছেন।
পরিণতি
মাথিয়াসের পাঁচ পুত্রই সহিংস মৃত্যুতে মারা গিয়েছিলেন: জুডাস এবং ইলিয়াজার যুদ্ধে মারা গিয়েছিলেন, সেলোসিড জেনারেল ট্রিফোনের হাতে জোনাথন বিশ্বাসঘাতকতার শিকার হয়েছিল এবং তাকে হত্যা করা হয়েছিল, সাইমন তার জামাই টলেমির হাতে জেরিকোতে এক ভোজের সময়ে নিহত হয়েছিল এবং মেদীবার জাম্ব্রির পুত্ররা জন গাদ্দিকে বন্দী করে হত্যা করেছিল।
মাক্কাবীয় বিদ্রোহ সাফল্যের পরে, হাসমোনীয় রাজবংশের রাজারা জুডিয়ার আশেপাশের অঞ্চলগুলিতে তাদের বিজয় অব্যাহত রেখেছিল। যারা ইহুদি দলে থেকে হেলেনিস্টিক প্রভাবের পক্ষে রইল তাদের মোজাইক আইনের কাছে জোরপুর্বক বাধ্য হতে হয়েছিল। বারবার সেলিউসিড সাম্রাজ্যের কাছে সাহায্যের জন্য আহবান করেছিল। যাইহোক, সে সময় সেলিউসিড সাম্রাজ্য রাজনৈতিক লড়াই ও টলেমাইক মিশরের বিরুদ্ধে অন্যান্য যুদ্ধের ফলে দুর্বল হয়ে পড়েছিল এবং জুডিয়াকে পুনরায় দখল করার ক্ষমতা কমে গিয়েছিল। তবে একটি বিশেষ উদাহরণে, জোনাথন অপ্পস (ম্যাটথিয়াসের পুত্র) ট্রাইফোন দ্বারা নিশ্চিত হয়ে তাঁর ৪০,০০০ লোককে বরখাস্ত করেন এবং একটি "সম্মেলন" করার জন্য তাঁর সাথে সাক্ষাত করেন, যা একটি ফাঁদে পরিণত হয়েছিল। জোনাথনকে গ্রেপ্তার করা হয়েছিল এবং পরে মৃত্যুদন্ড কার্যকর করা হয়েছিল কারন ট্রাইফোন জোনাথনের মুক্তির জন্য জোনাথনের ভাই সাইমনের সাথে এক শত প্রতিভা এবং জনাথনের দুই ছেলেকে জিম্মি করার বিনিময় চুক্তি করতে চাইলে প্রত্যাখ্যান করে দেওয়া হয়েছিল। পরে শিমিয়নকে তার জামাই, আবাবাসের ছেলে টলেমি হত্যা করেছিলেন । এরপরে, সাইমনের তৃতীয় পুত্র জন হিরকানাস ইস্রায়েলের শাসক ও প্রধান যাজক হন।
উত্তরাধিকার
সেলুসিডদের বিরুদ্ধে যিহূদা ম্যাকাবির জয়ের পরে মন্দিরটির পুনর্নিয়োগ উপলক্ষে হানুক্কার ইহুদি উৎসব উদযাপিত হয়েছিল। রব্বিনিক ঐতিহ্য অনুসারে বিজয়ী ম্যাক্কাবীরা কেবল একটি ছোট এক জগ তেল খুঁজে পেল যা একটি সীলমোহর দ্বারা খাঁটি এবং অনিয়ন্ত্রিত ছিল এবং যদিও এটিতে মেনোরাকে একদিন ধরে রাখার জন্য পর্যাপ্ত তেল ছিল, এটি অলৌকিকভাবে আট দিন ধরে স্থায়ী হয়েছিল, যে সময়ে আরও তেল সংগ্রহ করা যেতে পারে।
১৩নং ওয়ার্ড, ঢাকা দক্ষিণ সিটি কর্পোরেশন
১৩নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ৩৬ নং ওয়ার্ড ছিল। ওয়ার্ড নং ১৩ ঢাকা মহানগরের শান্তিনগর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৮ আসনের অন্তর্গত। এ ওয়ার্ডের বর্তমান কাউন্সিলর হলেন এনামুল হক।
বিবরণ
ওয়ার্ড নং ১৩ ঢাকা মহানগরের চামেলী বাগ ও আমিনবাগ, রাজার বাগ পুলিশ লাইন, পুরানা পল্টন জি.পি.ও, বায়তুল মোকাররম স্টেডিয়াম, (সুইমিং পুল, স্পোর্টস কাউন্সিল), আউটার স্টেডিয়াম, বিজয় নগর, নয়াপল্টন, পুরানা পল্টন লাইন, ট্রাফিক পুলিশ ব্যারাক, পুলিশ হসপিতাল ও সি এন্ড বি মাঠ, শান্তিনগর, শান্তিনগর বাজার এলাকা নিয়ে গঠিত।
স্নাতকোত্তর ডিপ্লোমা
স্নাতকোত্তর ডিপ্লোমা (যা পোস্ট গ্রাজুয়েট নামেও পরিচিত) হচ্ছে বিশ্ববিদ্যালয় ডিগ্রি লাভের পরবর্তীতে স্নাতকোত্তর সনদ লাভের একটি ডিপ্লোমা। যে সকল দেশ স্নাতকোত্তর ডিপ্লোমা প্রদান করে থাকে তাদের মধ্য রয়েছে অস্ট্রেলিয়া, বাংলাদেশ, বার্বাডোস, বেলজিয়াম, ব্রাজিল, কানাডা, চিলি, কলম্বিয়া, জার্মানি, হংকং, জ্যামাইকা, স্পেন, দক্ষিণ আফ্রিকা, ভারত, আয়ারল্যান্ড, নেদারল্যান্ডস, নিউজিল্যান্ড, নাইজেরিয়া, ফিলিপাইন, পর্তুগাল, রাশিয়া, শ্রীলঙ্কা, পাকিস্তান, পোল্যান্ড, সৌদি আরব, সিঙ্গাপুর, সুইডেন, যুক্তরাজ্য, ত্রিনিদাদ ও টোবাগো ইত্যাদি।
অস্ট্রেলিয়া এবং নিউজিল্যান্ড
অস্ট্রেলিয়া এবং নিউজিল্যান্ডের বিশ্ববিদ্যালয়গুলো স্নাতকোত্তর ডিপ্লোমা প্রদান করে থাকে। স্নাতকোত্তর ডিপ্লোমাকে মাস্টার্স ডিগ্রি সমমানের কোর্স ধরা হয়। সাধারণভাবে এটিকে দুই বছরের মাস্টার্স ডিগ্রির প্রথম বছরের সমমান হিসাবে ধরা হয়। ডিপ্লোমাটি করার জন্য বিশ্ববিদ্যালয় ডিগ্রির প্রয়োজন হয়। তবে কিছু কিছু বিশেষ ক্ষেত্রে অ্যাডভান্সড ডিপ্লোমাধারী শিক্ষার্থীও স্নাতকোত্তর ডিপ্লোমা করার যোগ্যতা লাভ করতে পারে।
কানাডা
কানাডাতে স্নাতকোত্তর ডিপ্লোমা কোর্স দুই কিংবা তিন সেমিস্টার মেয়াদে হতে পারে এবং কিছু কিছু ক্ষেত্রে এটি এক বছরের কম সময়ে সম্পন্ন করা যেতে পারে। এধরনের প্রোগ্রামের জন্য মনোনীত হতে হলে একটি বিশ্ববিদ্যালয় ডিগ্রি বা মাস্টার্স ডিগ্রির প্রয়োজন পড়ে। সংশ্লিষ্ট বিষয়ে গবেষণাপত্র না লিখেও এটি ভর্তি হবার সুযোগ করে দেয়। শ্রমবাজারে প্রবেশের লক্ষ্যে বাস্তব প্রয়োগের ক্ষেত্রে অধিক মনোনিবেশ করে এটি শিক্ষার্থীদের পেশাদারী দক্ষতা বৃদ্ধিতে এটি সহায়তা করে। প্রদেশের উপর ভিত্তি করে, টাইটেল-এর মধ্যে পার্থক্য দেখা যায়: পোস্ট-গ্রাজুয়েট ডিপ্লোমা, পোস্ট-গ্রাজুয়েট সার্টিফিকেশন, পোস্ট-ব্যাচেলরেট বা ডি.ই.এস.এস. (কুইবেক প্রদেশে)।
ভারত
ভারতে স্নাতকোত্তর ডিপ্লোমা প্রদানকারী বেশ কিছু বিশ্ববিদ্যালয় এবং শিক্ষা প্রতিষ্ঠান রয়েছে। এই স্নাতকোত্তর ডিপ্লোমাগুলো মূলত এক বছর মেয়াদের হয়ে থাকে এবং ট্রেনিং, ফিল্ড ওয়ার্ক ও ক্রেডিট সিস্টেমের উপর নির্ভর করে দুই থেকে চার সেমিস্টারে বিভক্ত হয়ে থাকে। ভারতের বিভিন্ন বিশ্ববিদ্যালয় ও অন্যান্য শিক্ষা প্রতিষ্ঠানে যে সকল স্নাতকোত্তর ডিপ্লোমা প্রদান করা হয়ে থাকে, সেগুলোর মধ্য অন্যতম হচ্ছে পোস্ট গ্রাজুয়েট ডিপ্লোমা ইন ম্যানেজমেন্ট, পোস্ট গ্রাজুয়েট ডিপ্লোমা ইন রিমোট সেন্সিং এন্ড জিআইএস, পোস্ট গ্রাজুয়েট ইন রোবোটিকস, পোস্ট গ্রাজুয়েট ইন ইন্ডাস্ট্রিয়াল মেইনটেন্যান্স ইঞ্জিনিয়ারিং এবং পোস্ট গ্রাজুয়েট ডিপ্লোমা ইন অ্যাডভান্সড ম্যানুফ্যাকচারিং টেকনোলজি ইত্যাদি।
আয়ারল্যান্ড
আয়ারল্যান্ডে সাধারণভাবে স্নাতকোত্তর ডিপ্লোমাকে পিজিডি নামে উল্লেখ করা হয়ে থাকে। দেশটিতে ২০০৫ সল হতে এ ডিপ্লোমাটি হায়ার এজুকেইশান এন্ড ট্রেইনিং অ্যওয়ার্ডস কাউন্সিল এর মাধ্যমে স্বীকৃত বা অনুমোদিত শিক্ষা প্রতিষ্ঠানের মাধ্যমে প্রদান করে আসা হচ্ছে। স্নাতকোত্তর ডিগ্রিটি বিজ্ঞানের বিভিন্ন বিষয় ও মানবিক কিংবা প্রকৌশল ইত্যাদি বিষয়ে প্রদান করা হয়ে থাকে। ভর্তির যোগ্যতা হিসাবে প্রয়োজন হয় অনার্স ডিগ্রি এর ৬ষ্ঠ স্তর এবং ব্যাচেলর ডিগ্রি অথবা ভোকেশনাল ডিগ্রি।[৫] যদি প্রার্থীর গতানুগতিক শিক্ষাগত যোগ্যতা না থাকে, তবে প্রার্থীর কাজের অভিজ্ঞতা বা অন্যান্য অভিজ্ঞতার উপর ভিত্তি করে তাকে কোর্সটিতে ভর্তি হওয়ার সুযোগ প্রদান করা হয়।
পর্তুগাল
পর্তুগালে স্নাতকোত্তর ডিপ্লোমা (পর্তুগিজে Pós-graduação) দুই রকমের হতে পারে। প্রথমটি হচ্ছে একটি আলাদা বিষয়ের অংশ হিসাবে প্রদানকৃত কোর্স এবং দ্বিতীয়টি হচ্ছে কোনও মাস্টার্স ডিগ্রি এর প্রথম বছর শেষ করার পর প্রদানকৃত ডিপ্লোমা কোর্স।
সিঙ্গাপুর
সিঙ্গাপুরে স্নাতকোত্তর ডিপ্লোমা হচ্ছে ব্যাচেলর ডিগ্রি সমাপ্ত করার পর অর্জিত স্নাতকোত্তর যোগ্যতার সনদপত্র। সাধারণভাবে এ ডিপ্লোমাটি একটি বিশ্ববিদ্যালয় কিংবা গ্রাজুয়েট স্কুল কর্তৃক প্রদান করা হয়ে থাকে। সাধারণত এটা সম্পন্ন করতে দুই বা ততোধিক শিক্ষাকাল লাগে, যাতে বৈচিত্র্যপূর্ণ বিষয়সমূহ শিখানো হয়। স্নাতক ডিপ্লোমাধারীদের জন্যও মাস্টার্স ডিগ্রিতে উন্নীত হওয়া সম্ভবপর। শিক্ষা মন্ত্রণালয় (সিঙ্গাপুর) এর সাথে নিবন্ধিত স্নাতকোত্তরডিপ্লোমারা শুধুমাত্র ইন্ডাস্ট্রি দ্বারা স্বীকৃত।
স্পেন
স্পেন এর বিভিন্ন বিশ্ববিদ্যালয় স্নাতকোত্তর ডিপ্লোমা প্রদান করে থাকে এবং এক্ষেত্রে ইউরোপিয়ান ক্রেডিট ট্রান্সফার এন্ড অ্যাকিউমিলেশন সিস্টেম(ইসিটিএস) নামক গ্রেডিং সিস্টেমটির নিয়ম-নীতি অনুসরণ করে থাকে। দেশটিতে বিভিন্ন বিশ্ববিদ্যালয় বিভিন্ন ধরনের স্নাতকোত্তর ডিপ্লোমা প্রদান করে থাকে।
শ্রীলঙ্কা
সিঙ্গাপুরের মতনই শ্রীলঙ্কাতেও ব্যাচেলর ডিগ্রি সম্পন্ন করার পর স্নাতকোত্তর ডিপ্লোমা কোর্সে ভর্তি হওয়ার যোগ্যতা অর্জন করা যায়।
যুক্তরাজ্য
ইংল্যান্ড এবং ওয়ালসের বিভিন্ন শিক্ষা প্রতিষ্ঠান বিভিন্ন ধরনের স্নাতকোত্তর ডিপ্লোমা প্রদান করে থাকে। অনেক ক্ষেত্রে ডিপ্লোমাটি একটি অ্যাকাডেমিক ডিগ্রি অর্জনের পর একটি ভোকেশনাল কোর্স হতে পারে। এ ধরনের কোর্সের মধ্য রয়েছে লিগাল প্রাকটিস কোর্স অথবা বার ভোকেশনাল কোর্স। এক্ষেত্রে একজন শিক্ষার্থীকে ১২০ ক্রেডিট অর্জন করতে হয়।
হিরো: দ্যা সুপার স্টার
হিরো: দ্যা সুপার স্টার ২০১৩ সালে মুক্তিপ্রাপ্ত তেলুগু চলচ্চিত্র নায়ক এর আন-অফিশিয়াল পুনঃনির্মিত বাংলাদেশী চলচ্চিত্র। যা মুক্তিপায় ২০১৪ সালে। চলচ্চিত্রটি পরিচালনা করেছেন বদিউল আলম খোকন এবং এসকে ফিল্মসের ব্যানারে প্রযোজনা করেছেন শাকিব খান। শাকিব খান এই চলচ্চিত্রটিতে ইয়ামিন হক ববি ও অপু বিশ্বাসের বিপরীতে দ্বৈত ভূমিকায় অভিনয় করেছেন। এছাড়াও ববিতা, অমিত হাসান, নূতন, মিশা সওদাগর সহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন। চলচ্চিত্রটি রেবেল এবং নায়াক চলচ্চিত্র থেকে অনুপ্রাণিত হয়ে নির্মিত।
কাহিনী সংক্ষেপ
সালমা খান তার লোকদের নিয়ে হীরার পথ অনুসরণ করে এবং এমন একটি জায়গায় গিয়ে পৌঁছেছিল যেখানে তারা তাকে হত্যা করার পরিকল্পনা করেছিল, কিন্তু তাদের হত্যার পরিকল্পনা শেষ পর্যন্ত ভেস্তে যায়। হিরা একজন জ্যেষ্ঠ পুলিশ কর্মকর্তাকে হত্যা করে যার প্রত্যক্ষ সাক্ষী হন সালমা খান, এবং অত্যন্ত ভীতসন্ত্রস্ত হয়ে ঘরে ফিরে আসেন। হত্যার বিষয়টি দেখে সালমা খান হতবাক হয়ে যান, এবং হীরা সম্পর্কে খোঁজ খবর নেয়ার জন্য তিনি তার দলের লোকজনদের প্রেরণ করেন।
এদিকে, একজন সিআইডি কর্মকর্তা (শিবা শানু) সালমা খানের বাসভবনে প্রবেশ করে তাকে হেফাজতে নিয়ে যায়, যেখানে তাকে জানানো হয় যে, হীরা বেশ কয়েকজন গুন্ডা হত্যার জন্য অভিযুক্ত, যা সবাইকে অবাক করে দিয়েছিল। হিরা কে এবং কী কারণে তাকে হত্যা করতে প্ররোচিত করা হয়েছিল? এটি গল্পের বাকি অংশে দেখা যাবে।
প্রযোজনা
হিরো: দ্য সুপারস্টার প্রযোজনা করেন শাকিব খান, যেখানে তিনি প্রধান ভূমিকায় অভিনয়ও করেন, যা তার প্রযোজিত প্রথম চলচ্চিত্র। ২০১৪ সালের ১০ ফেব্রুয়ারি চলচ্চিত্রটির মহরত অনুষ্ঠিত হয়, এদিন ওয়েস্টিন হোটেলের বলরুমে আনুষ্ঠানিকভাবে চলচ্চিত্রটির কলাকুশলীদের নাম ঘোষণা এবং চলচ্চিত্রের চিত্রায়ণের পরিকল্পনা সম্পর্কে জানান প্রযোজক শাকিব খান। এই চলচ্চিত্রে শাকিব খানের বিপরীতে চুক্তিবদ্ধ হন অপু বিশ্বাস ও ইয়ামিন হক ববি।
উন্নয়ন
চলচ্চিত্রটির দৃশ্যায়নের জন্য ব্যবহার করা হয় অত্যাধুনিক অ্যালেক্সা ক্যামেরা।
চিত্রগ্রহণ
২০১৪ সালে ১৭ ফেব্রুয়ারি এফডিসির দুই নম্বর ফ্লোরে চলচ্চিত্রটির দৃশ্যধারণের কাজ শুরু হয়েছে
সঙ্গীত
হিরো: দ্যা সুপারস্টার চলচ্চিত্রের সঙ্গীত পরিচালনা করেছেন আলী আকরাম শুভ, আরফিন রুমি ও শওকত আলী ইমন। চলচ্চিত্রের সবগুলো গানের কথা লিখেছেন সুদীপ কুমার দীপ, জাহিদ আকবর ও কবির বকুল। চলচ্চিত্রটিতে মোট পাঁচটি গান ব্যবহার করা হয়েছে। ২০১৪ সালের ২৫ জুলাই রাজধানীর একটি রেস্তোঁরায় টাইগার মিডিয়া লিমিটেডের ব্যানারে চলচ্চিত্রটির অডিও অ্যালবাম প্রকাশ করা হয়। এই অ্যালবাম প্রকাশনার মাধ্যমেই প্রতিষ্ঠানটি যাত্রা শুরু করে।
বাজারজাতকরণ ও মুক্তি
২০১৪ সালের ১০ জুলাই চলচ্চিত্রটি বিনাকর্তণে মুক্তির ছাড়পত্র পায়।
মুক্তি
চলচ্চিত্রটি ২০১৪ সালের ২৯ জুলাই ঈদুল ফিতর উপলক্ষে ১২০টি প্রেক্ষাগৃহে মুক্তি পায়।
সমালোচনামূলক প্রতিক্রিয়া
দ্য ডেইলি স্টারের আব্দুল্লাহ আল আমিন চলচ্চিত্রটিকে পাঁচের মধ্যে দুই মূল্যায়ন করেন। তিনি এর কাহিনীকে "চেষ্টা করা এবং সত্য" হিসাবে বর্ণনা করেছেন এবং গতানুগতিক হওয়া সত্ত্বেও তিনি এর শক্তিশালী চিত্রনাট্য ও গল্পের প্রশংসা করেছেন। তিনি লিখেন যে শাকিব খান এবং খল অভিনেতার চরিত্রে মিশা সওদাগরের অভিনয়ের প্রশংসা করেছেন। তবে তিনি পরিচ্ছদপ্রণালী এবং মেকআপের সমালোচনা করেছেন।
পুরস্কার
মেরিল-প্রথম আলো পুরস্কার
জয়দীপ মুখার্জী
জয়দীপ মুখার্জী একজন বাঙালি চলচ্চিত্র পরিচালক, অভিনেতা এবং লেখক।
পেশা
জয়দেব তার কর্মজীবন শুরু করেন ২০০৮ সালে টেলিভিশন সিরিয়াল নাটক পরিচালনার মাধ্যমে। তারপর তিনি আরো দুটি নাটক পরিচালনা করেন। ২০১৬ সালে তিনি জাকির হোসেন সীমান্তের সঙ্গে ইন্দো-বাংলা যৌথ প্রযোজনার থ্রিলার চলচ্চিত্র শিকারী যৌথ প্রকল্পের সাথে চলচ্চিত্র পরিচালক হিসেবে আত্মপ্রকাশ করেন। এটি ২০১৬ সালের সর্বোচ্চ উপার্জনকারী বাংলা চলচ্চিত্র।
তথ্যসূত্র
<references group="" responsive="">
হোসে আন্তোনিও গার্সিয়া
হোসে আন্তোনিও গার্সিয়া রোবলেদো (José García; জন্ম: ২১ সেপ্টেম্বর ১৯৯৮; হোসে গার্সিয়া নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লীগের শীর্ষ স্তর হন্ডুরীয় জাতীয় ফুটবল লীগের ক্লাব ওলিম্পিয়া এবং হন্ডুরাস অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১৭ সালে, গার্সিয়া হন্ডুরাস অনূর্ধ্ব-২০ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
হোসে আন্তোনিও গার্সিয়া রোবলেদো ১৯৯৮ সালের ২১শে সেপ্টেম্বর তারিখে হন্ডুরাসের ওলানচিতোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
গার্সিয়া জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।
গোবরাতলা ইউনিয়ন
গোবরাতলা ইউনিয়ন বাংলাদেশের রাজশাহী বিভাগের চাঁপাইনবাবগঞ্জ জেলার সদর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
স্যাম বিলিংস
স্যামুয়েল উইলিয়াম বিলিংস (Sam Billings; জন্ম: ১৫ জুন, ১৯৯১) কেন্টের পেমবারি এলাকায় জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। দলে তিনি মূলতঃ উইকেট-রক্ষকের দায়িত্ব পালন করে থাকেন। পাশাপাশি ডানহাতে ব্যাটিংয়ে অভ্যস্ত তিনি।
খেলোয়াড়ী জীবন
লাফবোরা বিশ্ববিদ্যালয়ে ক্রীড়া ও শারীরিক বিজ্ঞান বিষয়ে অধ্যয়নকালীন প্রথম-শ্রেণীর ক্রিকেটে অভিষেক ঘটে তার। ২০১১ সালে লাফবোরা এমসিসিইউ’র পক্ষে ও নর্দাম্পটনশায়ারের বিপক্ষে তিনি প্রথম খেলেন। একই দলের সদস্যরূপে লিচেস্টারশায়ারের বিপক্ষে অংশগ্রহণ করেছিলেন তিনি। তার প্রথম দুইটি প্রথম-শ্রেণীর ক্রিকেটে ৫০.৭৫ গড়ে ২০৩ রান তোলেন। তন্মধ্যে নর্দাম্পটনশায়ারের বিপক্ষে ব্যক্তিগত সর্বোচ্চ রান ছিল ১৩১।
ব্যক্তিগত সেরা
১১ জুন, ২০১৬ পর্যন্ত
গোলাপ মা
গোলাপ মা ছিলেন ঊনবিংশ শতাব্দীর অতীন্দ্রি়য়বাদী ও সন্ত শ্রী রামকৃষ্ণের প্রত্যক্ষ গৃহী শিষ্য। এছারাও তিনি ছিলেন রামকৃষ্ণের আধ্যাত্মিক সঙ্গিনী তথা রামকৃষ্ণ ধারার "পবিত্র মাতা" শ্রী সারদা দেবীর এক প্রধান সহচর। তার অন্য একজন সর্বক্ষণের সঙ্গী ছিলেন যোগিন মা। তার আসল নাম অন্নপূর্ণা দেবী বা গোলাপ সুন্দরী দেবী। শ্রীরামকৃষ্ণের উপদেশাবলীতে তাঁকে "শোকাহত ব্রাহ্মণী" হিসাবেও উল্লেখ করা হয়েছিল। তিনি শ্রীরামকৃষ্ণ আন্দোলনের প্রাথমিক বিকাশে অত্যন্ত গুরুত্বপূর্ণ ভূমিকা পালন করেছিলেন। মৃত্যুর আগে পর্যন্ত তিনি কলকাতার উদ্বোধন বাটী বা মায়ের বাড়িতে সারদা দেবীর সঙ্গে থাকতেন। রামকৃষ্ণ ধারার ভক্তদের মধ্যে তিনি গোলাপ মা নামে জনপ্রিয় ছিলেন।
জীবনের প্রথমার্ধ
গোলাপ মায়ের প্রারম্ভিক জীবন সম্পর্কে খুব কমই জানা যায়, তবে তিনি উত্তর কলকাতার বাগবাজার এলাকায় একটি ব্রাহ্মণ পরিবারে জন্মগ্রহণ করেছিলেন, সম্ভবত ১৮৪০-এর দশকে। তিনি বিবাহিত ছিলেন এবং তার একটি পুত্র ও চন্ডী নামে একটি কন্যা ছিল। কলকাতার পাথুরিয়াঘাটায় ঠাকুর পরিবারের সৌরীন্দ্রমোহন ঠাকুরের সঙ্গে চণ্ডীর বিয়ে হয়। তবে তিনি পরপর তার স্বামী, একমাত্র ছেলে এবং মেয়ে চন্ডিকে হারান। তার এই ক্ষতির কারণে তিনি শোকাতুর হয়ে পড়েন। তখন যোগিন মা তাঁকে শ্রীরামকৃষ্ণের কাছে নিয়ে আসেন।  যোগিন মা ছিলেন তার প্রতিবেশী ও শ্রীরামকৃষ্ণের স্ত্রী সারদা দেবীর শিষ্যা।
শ্রীরামকৃষ্ণের প্রভাব
১৮৮৫ সালে শ্রীরামকৃষ্ণের সঙ্গে তার দেখা হয় শোকাবহ অবস্থায়। তিনি তার দুঃখকে প্রশমিত করেছিলেন এবং তাকে শ্রী সারদা দেবীর সাথে পরিচয় করিয়ে দিয়েছিলেন। তিনি শীঘ্রই সারদা দেবীর অন্তরঙ্গ সঙ্গী হয়ে ওঠেন।  শ্রীরামকৃষ্ণ এক সময় ১৮৮৫ সালের ২৮শে জুলাই গোলাপ মায়ের বাড়িতে গিয়েছিলেন, যা শ্রীরামকৃষ্ণের উপদেশাবলীতে লিপিবদ্ধ আছে। গোলাপ মা ছিলেন শ্রীরামকৃষ্ণের অন্যতম প্রধান মহিলা শিষ্য। এজন্য তিনি তার খাবার বহন এবং তার ঘর পরিষ্কার করার পাশাপাশি তাঁকে ব্যক্তিগত সেবা করতে পারতেন। শ্রীরামকৃষ্ণের অসুস্থতার সময়, তিনি প্রথমে শ্যামপুকুরে এবং পরে কাশীপুরে শ্রী সারদা দেবীর সর্বক্ষণের সহচর হিসাবে তাঁকে উৎসর্গীকৃত সেবা প্রদান করেছিলেন।
শেষ জীবন
তিনি অন্যদের প্রতি সদয় এবং দানশীল ছিলেন এবং নিজের শেষ জীবনে আধ্যাত্মিক অনুশীলনে ব্যস্ত ছিলেন। তার আয়ের অর্ধেক ব্যয় হত দরিদ্র ও অভাবীদের দাতব্য কাজে। সারদা দেবী বলেছিলেন যে "গোলাপ জপ (ভগবানের নাম বারবার) দ্বারা আধ্যাত্মিকতায় আলোকিত হয়েছে"। তার জীবন ছিল সহজ কিন্তু কঠোর। তিনি শিক্ষিত ছিলেন এবং মহাভারত এবং ভগবদ্গীতার মত শাস্ত্র অধ্যয়ন করতে পারতেন।
১৯২০ সালের ২১ শে জুলাই শ্রী সারদা দেবী মারা যাওয়ার পরে, গোলাপ মা, যোগিন মা এবং স্বামী সারদাানন্দের সাথে একত্রে তারা সারদা দেবীর ভক্তদের জন্য প্রধান আধ্যাত্মিক ভিত্তি হয়ে ওঠেন। ১৯২৪ সালের ১৯ ডিসেম্বর তিনি মৃত্যুবরণ করেন।
১২নং ওয়ার্ড, ঢাকা দক্ষিণ সিটি কর্পোরেশন
১২নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ৩৫ নং ওয়ার্ড ছিল। ওয়ার্ড নং ১২ ঢাকা মহানগরের শাহজাহানপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৮ আসনের অন্তর্গত। এ ওয়ার্ডের বর্তমান কাউন্সিলর হলেন খ ম মামুন রশিদ শুভ্র।
বিবরণ
ওয়ার্ড নং ১২ ঢাকা মহানগরের মালিবাগ বাজার রোড, (মতিঝিল অংশ), মলিবাগ, বকশী বাগ, গুলবাগ, শান্তিবাগ, ইন্দ্রপুরী এলাকা নিয়ে গঠিত।
চর আলগী ইউনিয়ন, রামগতি
চর আলগী বাংলাদেশের লক্ষ্মীপুর জেলার অন্তর্গত রামগতি উপজেলার একটি ইউনিয়ন।
অবস্থান ও সীমানা
রামগতি উপজেলার মধ্যাংশে চর আলগী ইউনিয়নের অবস্থান। এ ইউনিয়নের উত্তরে চর বাদাম ইউনিয়ন, পূর্বে চর বাদাম ইউনিয়ন ও চর রমিজ ইউনিয়ন, দক্ষিণে রামগতি পৌরসভা এবং পশ্চিমে আলেকজান্ডার ইউনিয়ন অবস্থিত।
প্রশাসনিক কাঠামো
চর আলগী ইউনিয়ন রামগতি উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম রামগতি থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।
চর আলগী ইউনিয়ন
চর আলগী ইউনিয়ন নামে বাংলাদেশে মোট ২টি ইউনিয়ন রয়েছে। যথা:
আর. এম. ব্যালেনটাইন
রবার্ট মাইকেল ব্যালেনটাইন (ইংরেজি: Robert Michael Ballantyne; ২৪ এপ্রিল, ১৮২৫ – ৮ ফেব্রুয়ারি, ১৮৯৪) ছিলেন একজন স্কটিশ কিশোর সাহিত্যস্রষ্টা। তিনি শতাধিক গ্রন্থ রচনা করেছিলেন। এছাড়া তিনি একজন দক্ষ শিল্পীও ছিলেন জলরঙে আঁকা তার কয়েকটি ছবি রয়্যাল স্কটিশ অ্যাকাডেমিতে প্রদর্শিত হয়েছিল।
প্রথম জীবন
১৮২৫ সালের ২৪ এপ্রিল স্কটল্যান্ডের এডিনবরায় জন্মগ্রহণ করেন আর. এম. ব্যালেনটাইন। তিনি ছিলেন আলেকজান্ডার থমসন ব্যালেনটাইন (১৭৭৬-১৮৪৭) ও তার স্ত্রী অ্যানির (১৭৮৬-১৮৫৫) দশ সন্তানের মধ্যে নবম তথা কনিষ্ঠ পুত্র। আলেকজান্ডার ছিলেন এডিনবরার দ্য ক্যাননগেটে পল’স ওয়ার্কে স্থিত পারিবারিক সংস্থা ব্যালেনটাইন অ্যান্ড কোম্পানির মুদ্রক ও একটি সংবাদপত্রের সম্পাদক। রবার্টের জ্যাঠা জেমস ব্যালেনটাইন (১৭৭২-১৮৩৩) ছিলেন স্কটিশ লেখক স্যার ওয়াল্টার স্কটের মুদ্রক। জানা যায় যে, ১৮৩২-৩৩ সাল নাগাদ তাদের পরিবার এডিনবরার উত্তর নিউ টাউন অঞ্চলে ২০ নং ফেটস রো ঠিকানা বাস করতেন। ১৮২৫ সালে সমগ্র যুক্তরাজ্যব্যাপী একটি ব্যাংকিং সঙ্কটকালে ব্যালেনটাইনদের মুদ্রণ ব্যবসা চরম ক্ষতির সম্মুখীন হয়। পরের বছর তাদের দেনার পরিমাণ দাঁড়ায় ১৩০,০০০ পাউন্ড। এর ফলে তাদের পারিবারিক সমৃদ্ধিরও অবসান ঘটে।
ষোলো বছর বয়সে ব্যালেনটাইন কানাডায় চলে যান। সেখানে পাঁচ বছর তিনি কাজ করেন হাডসন’স বে কোম্পানিতে। পশমের জন্য স্থানীয় নেটিভ আমেরিকানদের সঙ্গে তিনি ব্যবসা শুরু করেন। এই জন্য তাকে অধুনা যুক্তরাষ্ট্রের ম্যানিটোবা, অন্টারিও ও কুইবেক রাজ্যের বিভিন্ন অঞ্চলে কনু ও স্লেজ গাড়িতে ঘুরতে হত। এই ভ্রমণের অভিজ্ঞতার ভিত্তিতেই পরবর্তীকালে তিনি রচনা করেছিলেন স্নোফ্লকস অ্যান্ড সানবিমস (১৮৫৬) উপন্যাসটি। বাড়ি ও পরিবারের থেকে দীর্ঘ বিচ্ছেদ তাকে মায়ের উদ্দেশ্যে চিঠি লিখতে অনুপ্রাণিত করে। ব্যালেনটাইন তার আত্মজীবনীমূলক পারসোনাল রেমিনিসেন্সেস ইন বুক মেকিং (১৮৯৩) গ্রন্থে " আমি যতটুকু উপাদান সংগ্রহ করতে পারতাম, তার সবটুকুই লিখে দিতাম এই দীর্ঘ চিঠিগুলিতে।"
সাহিত্যকর্ম
১৮৪৭ সালে স্কটল্যান্ডে ফিরে ব্যালেনটাইন দেখেন তার বাবার মৃত্যু ঘটেছে। তার প্রথম বই হাডসন’স বে: অর, লাইফ ইন দ্য ওয়াল্ডস অফ নর্থ আমেরিকা প্রকাশিত হয় পরের বছর। এই সময় কিছুকালের জন্য তিনি কাজ করেন প্রকাশক সংস্থা মেসার্স কনস্টেবলের হয়ে। ১৮৫৬ সালে লেখালিখিতে মনোনিবেশ করার জন্য তিনি ব্যবসা গুটিয়ে ফেলেন। এরপরই কিশোরদের উপযোগী অ্যাডভেঞ্চারধর্মী গল্প রচনা শুরু করেন ব্যালেনটাইন। এই গল্পগুলিই তাকে পাঠক মহলে জনপ্রিয় করে তোলে।
তথ্যসূত্র
}}
গ্রন্থপঞ্জি
ডেয়ারিং লাভার
ডেয়ারিং লাভার ২০১৪ সালে মুক্তিপ্রাপ্ত একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্র পরিচালনা করেছেন বদিউল আলম খোকন ও এসএম ফিল্ম ইন্টারন্যাশনালের ব্যানারে প্রযোজনা করেছেন মোশাররফ হোসেন তুলা। চলচ্চিত্রটিতে কেন্দ্রীয় চরিত্রে করেছেন শাকিব খান ও অপু বিশ্বাস, এছাড়াও সহ-তারকা হিসেবে অভিনয় করেছেন মিশা সওদাগর, প্রবীর মিত্র, রেহানা জলি প্রমুখ।    এটি ২০০৬ সালের তামিল চলচ্চিত্র থিরুবিলায়ান্ডাল আরামবাম আনুষ্ঠানিক পুনঃনির্মাণ। চলচ্চিত্রটি মুক্তির পরে ব্যাপক সাড়া ফেলে এবং কিছু প্রখ্যাত প্রেক্ষাগৃহে  ছবিটি বিক্রয়ের রেকর্ড গড়ে।
মালতী কৃষ্ণামূর্তি হোল্লা
মালতী কৃষ্ণামূর্তি হোল্লা হলেন ভারতের একজন আন্তর্জাতিক প্যারা অ্যাথলেট। তিনি তাঁর কৃতিত্বের জন্য অর্জুন পুরস্কার এবং পদ্মশ্রী পুরস্কারে ভূষিত হয়েছেন।
প্রাথমিক জীবন
তিনি ১৯৫৮ সালের ৬ই জুলাই ভারতের কর্ণাটকের কোটাতে জন্মগ্রহণ করেন। তাঁর বাবা কৃষ্ণমূর্তি হোল্লা একটি ছোট হোটেল চালাতেন, আর তাঁর মা পদ্মাবতী হোল্লা তাঁদের চার সন্তানের দেখাশোনা করতেন। মালতী এক বছর বয়সে পোলিওতে আক্রান্ত হয়েছিলেন। দুই বছরেরও বেশি সময় ধরে চলা বৈদ্যুতিক শক চিকিৎসা, তাঁর শরীরের ওপরের অংশকে শক্তিশালী করে তুলেছে।
কর্মজীবন
মালতী ৩৮৯ টিরও বেশি স্বর্ণপদক, ২৭টি রৌপ্য পদক এবং ৫টি ব্রোঞ্জ পদক জিতেছেন। এর স্বীকৃতি স্বরূপ তাঁকে মর্যাদাপূর্ণ অর্জুন এবং পদ্মশ্রী পুরস্কারে ভূষিত করা হয়েছে। তিনি দক্ষিণ কোরিয়া, বার্সেলোনা, এথেন্স এবং বেইজিংয়ে অনুষ্ঠিত প্যারালিম্পিকে; বেইজিং, ব্যাংকক, দক্ষিণ কোরিয়া ও কুয়ালালামপুরে অনুষ্ঠিত এশিয়ান গেমসে; ডেনমার্ক ও অস্ট্রেলিয়ায় অনুষ্ঠিত ওয়ার্ল্ড মাস্টার্সে, অস্ট্রেলিয়ায় কমনওয়েলথ গেমস এবং বেলজিয়াম, কুয়ালা লামপুর ও ইংল্যান্ডে ওপেন চ্যাম্পিয়নশিপে ভারতের প্রতিনিধিত্ব করেছিলেন।
সামাজিক কাজ
মালতীর এখনও পর্যন্ত ৩৪টি অস্ত্রোপচার হয়েছে। তিনি সিন্ডিকেট ব্যাঙ্কে একজন ব্যবস্থাপক হিসাবে কাজ করেন এবং মাতৃ ফাউন্ডেশনে ১৬জন প্রতিবন্ধী শিশুকে আশ্রয় দিয়েছেন - এই ফাউন্ডেশনটি একটি দাতব্য ট্রাস্ট, যা তিনি তাঁর বন্ধুদের সাথে মিলে তৈরি করেছেন। প্রধানত গ্রামীণ এলাকার পোলিও আক্রান্তরা, যাদের বাবা-মা নিজেদের সন্তানকে স্কুলে পাঠাতে বা চিকিৎসা করাতে পারেন না, তিনি তাদের দিকেই মূলত মনোনিবেশ করেন।
জীবনী
২০০৯ সালের ৮ জুলাই, তিনি তাঁর অনুমোদিত প্রথম জীবনীগ্রন্থ, এ ডিফারেন্ট স্পিরিট প্রকাশ করেন।
“এইভাবে আমি খেলাধুলাকে সঙ্গে নিয়েছি এবং জীবনে ভিন্ন কিছু করার সিদ্ধান্ত নিয়েছি। হ্যাঁ, আমরা আলাদা এবং তাই আমাদের জীবনও সেই পার্থক্যের একটি উজ্জ্বল উদাহরণ হওয়া উচিত,” তিনি যোগ করেন।
ফোড়ন (রান্না)
ডান|থাম্ব|290x290পিক্সেল|ফোড়ন ( জলপাই তেল, মৌরি বীজ, জিরা বীজ, মেথি, এবং শুকনো লাল লঙ্কা) প্রস্তুত করা হচ্ছে। ফোড়ন বা বাগাড় দেওয়া হচ্ছে রান্নার একটা কৌশল যা বাংলাদেশ, ভারত, পাকিস্তান এবং শ্রীলঙ্কার রন্ধনশৈলীতে ব্যবহৃত হয়। এই পদ্ধতিতে সমস্ত মশলা (অনেক ক্ষেত্রে অন্যান্য উপাদান যেমন শুকনো লঙ্কা, কিমা, আদা রুট বা চিনি) তেল বা ঘি তে হালকা করে ভেজে নেওয়া হয়। এর ফলে উপাদানের কোষ থেকে তেল বের হয়ে খাবারের স্বাদ বাড়িয়ে দেয়। এরপরে এগুলোকে তরকারীর সংগে যুক্ত করা হয়। অনেক সময় মশলাকে তেলবিহীন পাত্রে শুকনো ভেজে নিয়ে গুড়ো করা হয়।
সাধারণত তরকারী বা এই ধরনের খাবারের জন্য ফোড়ন ব্যবহারের করার জন্য আগে থেকে তৈরী করে রাখা হয় কিন্তু রান্নার শেষের দিকে ফোঁড়ন দেওয়া হয়।
ব্যবহৃত উপাদান
থাম্ব|210x210পিক্সেল|বাগাড় দেওয়া [[ডাল<]] বাগাড় দেওয়ার জন্য সাধারণত যে উপাদানগুলো সাধারণত ব্যবহৃত হয় তার মধ্যে জিরা, কালো সরিষা বীজ, মৌরি বীজ, কাঁচা মরিচ, শুকনো লাল মরিচ, মেথি বীজ, দারুচিনি, লবঙ্গ, মাষকলাই, কারি পাতা, পেঁয়াজ, রসুন, তেজপাতা ইত্যাদি। যেসব খাবার রাঁধতে দীর্ঘ সময় লাগে তাতে ফোড়ন আগে দেওয়া হয় এবং যে সব খাবারে কম সময় লাগে তাতে ফোড়ন পরে দেওয়া হয়। ওড়িয়া রান্না এবং বাঙালি রন্ধনশৈলীতে মশলার এই মিশ্রণকে পাঁচ ফুটানা এবং পাঁচ ফোড়ন বলা হয়।
পরিভাষা
দক্ষিণ এশিয়ার ভাষা সমূহে এটা বিভিন্ন নামে পরিচিত:
বাঙালি ব্রাহ্মণ
বাঙালি ব্রাহ্মণ হল হিন্দু ব্রাহ্মণ, যারা ঐতিহাসিকভাবে ভারতীয় উপমহাদেশের বঙ্গদেশে বসবাস করে, যা বর্তমানে ভারতের পশ্চিমবঙ্গ, আসাম রাজ্য ও বাংলাদেশ নিয়ে গঠিত। বৈদ্য ও কায়স্থদের সঙ্গে বাঙালি ব্রাহ্মণদেরকে ঐতিহ্যগত ভাবে বাংলার তিনটি 'উচ্চ জাতি'-র মধ্যে গণ্য করা হয়। ঔপনিবেশিক যুগে, একচেটিয়াভাবে না হলেও বাংলার ভদ্রলোক শ্রেণীর একটা বড়ো অংশ এই বর্ণ থেকে উঠে এসেছিল, যারা পশ্চিমবঙ্গে একটি যৌথ আধিপত্য বজায় রেখেছে।
বৈদিক ব্রাহ্মণ ও পৌরাণিক ব্রাহ্মণ
ব্রাহ্মণীয় অনুষ্ঠানগুলি দুই ধরনের আচারের উদ্ভব হয়েছে: বৈদিক এবং পুরাণিক। বৈদিক আচার-অনুষ্ঠানাদি-আয়ুর্বৈদিক চিকিৎসা,ধনুর্বৈদিক কর্মাদি ও জ্যোতিষ বৈদিক গ্রহবিপ্রবৃত্তির মন্ত্রগুলি বেদের উপর ভিত্তি করে এবং এটিকে মহান পবিত্রতা হিসাবে বিবেচনা করা হয়, যখন পুরাণগুলি কম পবিত্রতার সূত্রগুলির উপর ভিত্তি করে, এবং প্রকাশিত জ্ঞানের উপর নয়। শূদ্রদেরকে পৌরাণিক আচার-অনুষ্ঠানে সন্তুষ্ট থাকতে বলা হয় এবং পৌরাণিক পৌরহিত্য ব্রাহ্মণ পিতা ও শুদ্র মাতার সন্তানদের উপর ন্যস্ত।
ইতিহাস
গুপ্ত যুগ থেকে ব্রাহ্মণদের একাধিক জমি-অনুদান পরিলক্ষিত হয়েছে। ৪৩৩ খ্রিস্টাব্দের ধনাইদহ তাম্রশাসনের শিলালিপি তাদের মধ্যে প্রাচীনতম এবং এটিতে বরাহস্বমিন নামে একজন অনুদানপ্রাপ্ত ব্রাহ্মণের কথা লিপিবদ্ধ করা আছে। ৭ম শতাব্দীর নিদনপুর তাম্রলিপিতে উল্লেখ করা হয়েছে, যে জনবসতি সংলগ্ন একটি জলাভূমি ৫৬ টি গোত্রের ও বিভিন্ন বৈদিক বিদ্যালয়ের অন্তর্গত ২০৮ জনেরও বেশি বৈদিক ব্রাহ্মণকে দেওয়া হয়েছিল। বাঙালী ব্রাহ্মণরা যদিও অত্যন্ত উচ্চ আচার-অনুষ্ঠানের মর্যাদা ভোগ করতেন, কিন্তু দক্ষিণ ভারতের ব্রাহ্মণরা অতীতে যে একচেটিয়া উচ্চ সামাজিক ও অর্থনৈতিক মর্যাদা ভোগ করতেন তা বাঙালি ব্রাহ্মণদের কখনোই ছিল না। ব্রাহ্মণদের অর্থনৈতিক ও সামাজিক ক্ষমতা অন্যান্য জাতির সাথে ভাগ করে নিতে হয়েছিল।
এটি ঐতিহ্যগতভাবে বিশ্বাস করা হয় যে, খ্রিস্টীয় ১১তম শতকে, পাল রাজবংশের পতনের পর, একজন হিন্দু রাজা, আদিসুর কনৌজ থেকে পাঁচজন ব্রাহ্মণকে নিয়ে এসেছিলেন। তাঁর উদ্দেশ্য ছিল সেই এলাকায় ইতিমধ্যেই থাকা ব্রাহ্মণদের শিক্ষা প্রদান করা, যাদের তিনি অজ্ঞ বলে মনে করতেন, এবং গতানুগতিক গোঁড়া ব্রাহ্মণ্যবাদী হিন্দুধর্মকে পুনরুজ্জীবিত করা। ঐতিহ্য অনুসারে, এই পাঁচ অভিবাসী ব্রাহ্মণ এবং তাদের বংশধরেরা কুলীন ব্রাহ্মণ হয়েছিলেন। সেনগুপ্তের মতে, এই কিংবদন্তির একাধিক বিবরণ বিদ্যমান এবং ঐতিহাসিকরা সাধারণত এটিকে পুরাণ বা লোককাহিনী ছাড়া আর কিছুই বলে মনে করেন না, যার ঐতিহাসিক সত্যতা নেই। কিংবদন্তি রাজা ইয়াতি কেশরির অধীনে উড়িয়া ব্রাহ্মণদের অভিবাসনের অভিন্ন কাহিনী বিদ্যমান। সায়ন্তনী পালের মতে, দীনেশচন্দ্র সরকার মনে করেন যে, একশ্রেণীর বাঙালি ব্রাহ্মণেরা পশ্চিমের ব্রাহ্মণদের সঙ্গে নিজেদেরকে যুক্ত করে আরও প্রতিপত্তি অর্জনের আকাঙ্ক্ষায় কৌলিন্য ব্যবস্থা প্রতিষ্ঠা করে ছিলেন।
হরেকৃষ্ণ বার
হরেকৃষ্ণ বার (জন্ম: ? - মৃত্যু: ১৮ ডিসেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি মেদিনীপুর জেলার চন্দনখালির বাসিন্দা ছিলেন। ১৯৪২ খ্রিষ্টাব্দে তিনি ভারত ছাড় আন্দোলনে অংশগ্রহণ করেছিলেন। নিজ গ্রামে পুলিসের গুলিতে আহত হয়ে ঐদিনই মারা যান।
রেণুকা চৌধুরি
রেণুকা চৌধুরি (তেলুগু : రేణుక చౌదరి) হলেন একজন বিশিষ্ট ভারতীয় রাজনীতিবিদ এবং বর্তমানে কেন্দ্রীয় মন্ত্রিসভার অন্যতমা সদস্যা। ইনি ২০০৬ সালের জানুয়ারি থেকে ভারত সরকারের মহিলা ও শিশুকল্যাণ বিভাগের ভারপ্রাপ্ত রাষ্ট্রমন্ত্রী।
রাজনৈতিক কর্মজীবন
বেঙ্গালুরু বিশ্ববিদ্যালয় থেকে শিল্প মনস্তত্ত্ব বিষয়ে স্নাতকোত্তর ডিগ্রি লাভ করার পর ১৯৮৪ খ্রিষ্টাব্দে তেলুগু দেশম পার্টিতে যোগদানের মধ্য দিয়ে রেণুকা চৌধুরির রাজনৈতিক জীবনের সূচনা হয়। ১৯৮৬ সাল থেকে ১৯৯৮ সাল পর্যন্ত পর পর দু'বার তিনি রাজ্যসভার সদস্য হিসেবে নির্বাচিত হন। সেই সময় তিনিই ছিলেন তেলুগু দেশম পার্টির মুখ্য কার্য নির্বাহক। ১৯৯৮ সালে তিনি তেলুগু দেশম পার্টি ত্যাগ করে ভারতীয় জাতীয় কংগ্রেসে যোগদান করেন। এরপর ১৯৯৯ এবং ২০০৪ সালে তিনি ত্রয়োদশ এবং চতুর্দশ লোকসভায় ভারতীয় জাতীয় কংগ্রেসের সাংসদ হিসেবে নির্বাচিত হন।
রামগতি
রামগতি বাংলাদেশের দক্ষিণাঞ্চলের চট্টগ্রাম বিভাগের অন্তর্গত লক্ষ্মীপুর জেলায় অবস্থিত একটি শহর। প্রশাসনিকভাবে শহরটি রামগতি উপজেলার সদর। আয়তনের দিক থেকে রামগতি শহর লক্ষ্মীপুর জেলা এবং রামগতি উপজেলার বৃহত্তম শহর।
জনসংখ্যা
বাংলাদেশ আদমশুমারী ২০১১ অনুযায়ী রামগতি শহরের মোট জনসংখ্যা ৫৯,৮৩৭ জন যার মধ্যে ৩০,০২৮ জন পুরুষ এবং ২৯,৮০৯ জন নারী। এ শহরের পুরুষ এবং নারী অনুপাত ১০১। শহরে মোট হোল্ডিং সংখ্যা রয়েছে ১২,৭৬৭টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯.৬৪ মিটার।
প্রশাসন
২০০০ সালে রামগতি শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে রামগতি পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১১টি মহল্লায় বিভক্ত । ৮২.৩৩ বর্গ কি.মি. আয়তনের রামগতি শহরের ১১.৮১ বর্গ কি.মি. এলাকা রামগতি পৌরসভা দ্বারা পরিচালিত হয়।
শিক্ষা ব্যবস্থা
রামগতি শহরের স্বাক্ষরতার হার হলো শতকরা ৪৭.৫ ভাগ।
আবদুস সাত্তার মন্ডল
আবদুস সাত্তার মন্ডল একজন বাংলাদেশী রাজনীতিবিদ ও সাবেক সংসদ সদস্য। তিনি ২য় ও ৬ষ্ঠ জাতীয় সংসদের নির্বাচিত সংসদ সদস্য ছিলেন।
মণ্ডল ১৯৭৯ সালে অনুষ্ঠিত ২য় জাতীয় সংসদ নির্বাচনে রাজশাহী-১৩ থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হয়েছিলেন।
তিনি ১৯৯১ সালে অনুষ্ঠিত জাতীয় সংসদ নির্বাচনে বিএনপির প্রার্থী হিসেবে অংশগ্রহণ করেন কিন্তু আওয়ামী লীগ ও মুসলিম লীগের নিকট পরাজিত হন, সংসদ সদস্য নির্বাচিত হয়েছিলেন তাজুল ইসলাম মোহাম্মদ ফারুক এবং তিনি ৩য় স্থান অর্জন করেছিলেন। ১৯৯৬ সালের ৬ষ্ঠ জাতীয় সংসদ নির্বাচনে তিনি আবারও সংসদ সদস্য নির্বাচিত হন, সেখানে আওয়ামী লীগ নির্বাচন বয়কট করেছিল।
মন্ডলের ভাই অধ্যক্ষ নজরুল ইসলাম এক‌ই আসনে ২০০৮ সালে বিএনপির প্রার্থী হিসেবে প্রতিদ্বন্দ্বিতা করে পরাজিত হয়েছিলেন।
শারদ কাপুর
শারদ কাপুর (জন্ম ১৩ ফেব্রুয়ারি ১৯৭৬") একজন ভারতীয় অভিনেতা, যিনি হিন্দি এবং বাংলা চলচ্চিত্র এবং টেলিভিশনে কাজ করেছেন। তিনি ১৯৯৪ সালে মেরা প্যায়ারা ভারত নামে চলচ্চিত্রে আত্মপ্রকাশ করেন, কাপুর তাঁর কেরিয়ার জুড়ে  জয় হো,  তামান্না ,  লক্ষ্য , এবং  জোশ সহ বহু ছবিতে অভিনয় করেছেন। তিনি লক্ষণরেখা চলচ্চিত্রে সহকারী পরিচালক হিসাবেও কাজ করেছিলেন।